Puttegga

Puttegga (også kalt Pyttegga) er det høyeste blant Tafjordfjella, 1 999,17 moh. Toppen ligger tett ved grensen mellom kommunene Fjord og Rauma i Reinheimen nasjonalpark, og er det høyeste punktet i Fjord kommune og i Møre og Romsdal fylke. Sekundærfaktoren på 26,7 kilometer er blant de 100 lengste i Skandinavia. Arne Randers Heen støpte i sin tid en varde på toppen slik at den stakk akkurat 2000 meter over havet. 

mini|left|Puttegga er Norges høyeste fjell under 2 000 m

Kommunegrensa går like øst for toppen, og det høyeste punktet i Rauma kommune (1998,78 moh) er derfor litt lavere enn toppen.

Oppstigningen til toppen fra Ålesund-Sunnmøre Turistforenings hytte Pyttbua tar rundt fem timer (tur-retur) og er relativt enkel. Turen er på omkring 6 kilometer langs ryggen (Putteggenden) som peker mot Pyttbua. Tafjordfjellas store høgfjelltravers går om Puttegga, Høgstolen og Karitinden på en tur.

 Se også 
 Liste over fjell i Skandinavia

 Fotnoter 

 Referanser 
Fylling, John H.: Tafjordfjella. Larsnes: Vista Forlag, 1999.



Kategori:Fjell i Rauma kommune
Kategori:Fjell i Fjord kommune
Kategori:Fjell over 1000 meter
Kategori:Severdigheter i Møre og Romsdal
Kategori:Norddal